Ad d-nebdu si tesleḍt talɣawit yettuneḥsaben d tifurkect n tesnilest. Deg tesleḍt-a ad neɛreḍ ad nsismel irman n wammud-a ɛla ḥsab n taggayt-nsen ama d isem ama d amyag, anda yal isem ad nsefren ilmend n ticraḍ-is tigejdanin, Tawsit, Amḍan, Addad, ma d amyag s usebgen n wannawen-is ma d amyag n tɣara neɣ n tigawt, syin ad nẓer ma llan deg-sen yismawen iḥerfiyen, uddisen, isuddimen, d ireṭṭalen.